  Туспуктэм: Григорий Фомин Майя Бывальцева Удмуртиын 22 сюрс 700-лэсь трос адями пуэдлэсь прививка пуктӥз ни. Со сярысь элькунысь тазалыкез утёнъя министерстволэн пресс-службаез ивортӥз. Вакцинациез 5 сюрс 400-лэсь трос пиналъёс ортчизы, озьы ик но трос калык пӧлын ужась 17 сюрс 300 пала арлыдоос – эм, дышетон, вузкарон, транспорт, коммунальной, бытовой юрттэт сётон удысын ужасьёс, призывникъёс. Тодэ вайытом, пуэдлэсь вакциналэн нырысетӥ партиез элькунэ 19-тӥ гудырикошконэ вуиз. Туэ 896 сюрслэсь трос адямилы прививка пуктыны чакламын. Нялтас вераса, пуэдлэсь но коронавируслэсь прививка ӵош пуктыны яра. Нош вакцинациез пӧртэм нуналъёсы ортчоно ке, висказы 1 толэзь луыны кулэ. Тегъёс: пуэд Удмуртия прививка Тазалык  